बेटे तेज प्रताप और बहू ऐश्वर्या राय के बीच तलाक के मामले को लेकर रांची रिम्स में भर्ती राजद सुप्रीमो लालू प्रसाद यादव काफी परेशान हैं. लालू यादव न तो सही से खा रहे हैं और न ही रात को ठीक से सो पा रहे हैं. डॉक्टरों का कहना है कि लालू की ये स्थिति लंबे समय तक बनी रही तो उनकी तबीयत और बिगड़ सकती है. यहां तक कि लालू अवसाद के शिकार हो सकते हैं. इससे पहले ऐश्वर्या को लेकर चल रहे पारिवारिक मामले में बातचीत करने तेज प्रताप शनिवार को रिम्स आये थे. लगभग ढाई घंटे तक हुई बातचीत के बाद पिता लालू प्रसाद से मिलकर बाहर निकले तेज प्रताप तलाक के अपने फैसले पर अभी तक अडिग दिख रहे थे.